Käesolev saade on valminud koostöös Joyce Meyer'i teenistuspartneritega.
IGAPÄEVAELU RÕÕMUD
Milliste viiside kaudu tuvastada nii alandlikkuse kui uhkuse vaimu?
Omandades infot mõlema nende kohta,
on võimalik neid ka ära tunda nii iseendas kui teistes.
Uskuge mind - meis kõigis on uhkus olemas!
Ja seda eeldavasti palju rohkem kui me arvame, et meis seda on!
Kuid see on valdkond, milles pidevalt õppida ja kasvada.
Esiteks: alandlikul inimesel pole vähimatki probleemi paluda abi.
Ta ütleb: "Jumal, aita!"
Ja ta palub ka inimestelt abi, kui seda tarvis.
Osad juhid sattuvad seetõttu jamadesse,
et nad ei usalda kellelegi midagi,
kuna arvavad, et ainult nemad oskavad midagi
just täpselt nii õigesti ja hästi, kui tarvis.
Nad hävitavad endid seeläbi, et püüavad ise kõik ära teha,
kuna nad ei usu, et keegi teine oskaks seda sama hästi kui nemad.
Mina ei pidanud ainuüksi õppima seda, kuidas usaldada asju teiste hoole,
aga ka seda, kuidas lasta neil teha asju nende moel.
Saul oli lõpuks nõus lubama Taavetit minna tapma Koljatit,
kuid käskis tal esmalt panna iseenda sõjarüü selga.
Ka meie juhtidena laseme küll rahval vahel teha midagi,
aga tahame, et see käiks nii, nagu meie tahame.
Taavet ei saanud minna Koljati vastu Sauli sõjarüü seljas,
kuna Jumal annab igaühele meist erineva viisi, kuidas asju teha.
Seetõttu on olulisem keskenduda tulemusele,
ja mitte selle teostuse detailidele.
Anna inimestele vabadust tegutseda!
Ma ütlesin - anna inimestele vabadust tegutseda!
Anna neile teada, et usaldad neid!
Johannese 15:5 räägib hoiakust, mis meil olema peab.
"Minust lahus ei suuda te midagi teha."
Me oleme kui oksad viinapuu küljes
ja kõik, mida oks vajab, tuleb viinapuust,
nii et oks ei pea tegema muud kui vaid rippuma seal.
Sõltuma täiesti viinapuust.
See ongi see, mis alandlikkus on: sõltumine üksteisest.
Kui paljud mõistavad, et tänapäeva maailma probleem
on sõltumatu, humanistlik suhtumine.
See on maailma suurim probleem.
Mulle lihtsalt ei mahu pähe,
miks tahavad inimesed Jumalast lahti saada?
Ma lihtsalt ei saa aru.
Samas muidugi saan ka,
sest nad arvavad omaenese uhkuses, et saavad ise oma eludega hakkama
ega vaja selleks mingit abi ega juhatust.
Kõik aga, mida nad tegema peaks, on vaatama tulemuste peale,
mida nende omapoolne elu juhtimine kaasa on toonud
ja see peaks üsna kiirelt selgeks saama,
et nad pole selles just kõige osavamad.
Miks on meil tarvis kõikvõimalikke ekspertide plenaariume,
et nuputada välja, mis maailmal viga on?
See on ju enam kui selge -
ärge püüdke Jumalast lahti saada, sest Ta ei lähe nagunii kusagile!
Inimesed tahavad ise valitseda
ega taha kelleltki kuulda, mida nad tegema peaks.
Osa sellest pikaajalisest mässumeelsest suhtumisest
on tingitud sellest, et paljusid on minevikus väärkoheldud.
Need, kes on olnud nende üle, pole neid õigesti kohelnud
ja seetõttu ei taha nad enam kellelegi alluda.
Ma saan aru, et see on probleem,
kuid me ei saa lasta mineviku valudel
muuta end jäädavalt sõnakuulmatuks Jumalale.
Ka mina olin isa poolt kuritarvitatud
ja seetõttu oli mul meeste suhtes oma kindel arvamus -
ma ei lubanud ühelgi neist öelda endale, mida tegema pean.
Kuid samas avastasin,
et taolise suhtumisega on võimatu omada head ja Jumalast juhitud abielu.
Taolise suhtumisega on võimatu omada head ja Jumalast juhitud abielu.
Jumal on loonud mehe ja naise toimima koos kui ühtne meeskond.
Jumal ei võtnud naist mehe talla alt, vaid tema küljeluust,
et elada tema kõrval ja mitte tema all.
Kuid sellest hoolimata peab igal asjal olema oma kord.
Jumal ei juhenda ja käsi meid vaid selleks, et meid kamandada,
vaid igal asjal elus on oma kord.
Isegi pühas Kolmainsuses on kord: Isa, Poeg ja Püha Vaim.
Kõik, mida Püha Vaim teeb, on Poja austuseks
ja kõik, mida Poeg teeb, on Isa austuseks.
Tänu taolisele suhtumisele kannab Isa hoolt kõige eest,
nad on kõiges üks ja jagavad ka seda au üheskoos.
Me peame õppima mõistma, et mitte kõik pole ühesugused.
Mu elus oli mitmeid mehi, kes ei osanud minuga ümber käia,
mistõttu elasin seda välja mehe peal, kes püüdis olla hea mu vastu.
Me teeme seda tihti, pannes kellegi maksma asjade eest,
mida keegi teine meile minevikus tegi
ja siis need nö "head inimesed" ei saa aru, mis värk on,
sest nad püüavad ju armastada meid ja omada meiega häid suhteid.
Seega, ära kasuta oma minevikku kui vabandust mässumeelsuseks.
Ma saan aru, et me kõik kardame haiget saada.
Ja ma ei saa ka lubada, et sa ei saa enam kunagi haiget
või et keegi ei kasutaks kurjast sinu alandlikku hoiakut.
Küll aga saan lubada seda, et Jumal on sinu kaitsja ja kohtunik
ja kui sa paned kogu oma lootuse Tema peale,
ei saa keegi sind pikalt ära kasutada, sellest puhta nahaga pääsedes.
Jumal tasub sulle kahekordselt!
Jeesus ütles, et Ta ei teinud kunagi midagi iseenesest.
Vaatame Johannese 5:30, sest see on üks imeline koht.
Jõllitasin seda salmi ikka sadu kordi, kui püüdsin alandlikuks hakata.
Püüdsin nii kangesti juhtidele alistuda ja mitte ajada mingit oma asja.
Kas kellelgi teist on olnud kiusatust minna oma teed ja ajada vaid oma asja?
Vaatame Johannese 5:30 laiendatud piiblitõlke varianti:
"Jeesus ütles, et iseenesest ja sõltumatult ei suuda ma midagi.
Suudan vaid siis, kui õpin Isalt ja alistun Tema korraldustele.
Ja isegi kuuldes midagi, ma katsun selle läbi,
sest mulle on antud võime otsustada,
nii et kuuldes, ma langetan otsuse ja tean, et see on õige,
sest ma ei otsi iseenda nõu ega tahet,
kuna ma ei taha teha seda, mis on meelepärane mulle
ja mis on minu nime ja minu eesmärkide heaks,
vaid ainult seda, mis on Isa tahte ja igatsuste kohane, kes mind läkitas."
On siin täna kedagi,
kes peaks seda samuti järgmised 5 a igal hommikul lugema?
Alandlik inimene on hoolas selles osas, et teistele mitte haiget teha.
Ta ei ole järsk, terav ja pealetükkiv, vaid alandlik, õrn ja armastav.
Õpi sellest, mis sulle tehtud, mitte tegema seda teistele.
Olen omandanud võimsaid õppetunde juhtkonnalt, kes minuga halvasti käitus.
Tol ajal ma küll vihkasin seda, kuid samas usun,
et see aitas minust vormida inimese, kes olen täna,
sest mul on aukartust äratav hirm inimeste ebaõiglase kohtlemise ees.
Ja kui ma seda teengi, olen ma mingil moel pimestatud
ega saa aru, et seda teen.
Sest ma tean, et me ei saa teha teistele teadlikult haiget,
lootes samal ajal, et Jumal võidmine ja vägi oleks me elude üle.
Peame olema ettevaatlikumad selles osas,
kuidas inimestega ümber käime!
Kas keegi ütleks "Aamen!" selle peale?
Me peame olema hoolsamad ja ettevaatlikumad.
Me tahame, et inimesed oleks meiega ümberkäimisel õrnemad,
mistõttu ehk peame ise külvama enam seda,
mida lõigata tahame.
Jeesus ütles, et Ta pole järsk, külm ja mahasuruv.
Ma olin eelmine nädal Dave'i suhtes veits nipsakas,
kuna eks igal abielupaaril ole asju, mis teise puhul veidi pinda käivad.
Nii et Dave tungis "minu ruumi" ühe oma neist pinda käivate asjadega.
Mina aga ei tahtnud teda sinna ja kui ta siiski tuli, tundsin end üksinda.
Olin end me voodis mugavalt sisse seadnud
ja vaatasin telekat,
kui Dave tuli ja parkis end mu kõrvale, et osadust pidada.
Ühtlasi tegi üht tobedat asja me koeraga,
mis mulle täiega närvidele käib,
nii et ma ütlesin: "Kas sa palun ei teeks seda siin!"
Ta ütles: "No pole hullu!",
mistõttu ma ütlesin talle,
et teda lihtsalt ei huvita, kas teisel on mugav või mitte,
seni kuni tal on kõik hästi.
Mispeale ta hüppas püsti ja ütles:
"OK, ma lähen teise tuppa. Ega ma ei peagi siin olema."
Ja niipea, kui ta ära läks, tundsin end halvasti
ja mõtlesin, et oleks pidanud oma suure suu kinni hoidma.
Kas te ka arvate nii?
Ootasin siis paar minutit ja mõtlesin, et parem on minna andeks paluma,
sest üks asi, mida teile täna veel õpetan, on see,
et alandlik inimene on alati rahutegija.
Kui su sees on vähegi alandlikkust,
oled ka valmis minema sammukese kaugemale,
et sõlmida teisega rahu, sõltumata sellest, kelle süü miski oli.
Nii et ma läksin ja mõtlesin samas, et ei tea, kui vihane ta ka on
ja kas pean äkki muda sööma, või läheb ehk siiski kergemini?
Ütlesin Dave'le: "Anna andeks, kui su tundeid riivasin
ja ju ma ikka olin veidi isekas ka."
Ja tema oli nii armuline, öeldes: "Pole hullu, ma mõistan!"
Ja ma mõtlesin endamisi: "Tänu Jeesus!"
ning läksin tagasi voodisse, tundes end ülihästi.
Ma ei tea, kas ta ka tegelikult mõistis või mitte
ja mul tegelikult isegi savi sellest,
peaasi, et ütles, et mõistis.
Ehk ongi vahel targem öelda,
et mõistame inimeste ummamuudu käitumist,
isegi kui me tegelikult ei mõista.
"Pole hullu! Ma saan aru!
Ju see oli mingi hormoon, mis valel ajal möllas või midagi sellist...
Kuid pole hullu!"
Alandlik inimene käib teistega hoolikalt ja õrnalt ümber.
Galaatlastele 6:2 on öeldud, et me kannaks üksteise koormaid.
Tead, mida see tähendab? Lihtsalt kannata teatud asjad välja!
Sest tead, mis?
Ka sinus on asju, mida teised peavad välja kannatama!
"Ei või olla!"
Ei võigi, sest me ei näe seda!
Ma palusin pikka aega Jumalat, et Dave muutuks.
Niipea, kui kuulsin palves peituvast väest,
hakkasin seda Dave'i eest paludes kohe rakendama.
Palusin ikka kohe täiega, olles vaimselt silmili maas
ja lüües lausa rusikaga vastu maad: "Oo Jumal, muuda Dave'i!"
Ja siis kuulsin kui Jumalat köhatavat ja ütlevat: "Probleem pole Dave's!"
Mõtlesin siis, et kelles veel?
Kaks meid ju ainult on ja minus see küll olla ei saa!
Tead, mida uhkus meiega teeb?
Me näeme üsna kiirelt seda, mis kõik teistes viltu on,
aga iseendas ei näe seda mitte.
Kuulge, ma räägin oluliselt paremini kui te sellele reageerite!
Efeslaste 4:2 on öeldud, et alandlik inimene on salliv
ega oota teistelt täiuslikkust.
Mäletan seda, kui Jumal mulle aastaid tagasi ütles:
"Joyce, su nõrkused on lubatud!"
Ma mõtlesin: "Ossaaa, lahe!"
See aga ei tähenda seda,
et me ei peaks tegelema oma puudustega,
vaid asja mõte on selles,
et igal inimesel ongi teatud nõrkused, millega peab tegelema
ja mille eest tänada Jumalat,
sest loodetavasti on see üks asi, mis loodetavasti hoiab sind alandlikuna.
Alandlik inimene tänab Jumalat oma tugevuste eest
ja loodab Jumala peale oma nõrkustes.
Alandlik inimene ei karda tunnistada oma nõrkusi
ega jagada neid teiste inimestega.
Ära tunnista koguaeg ainuüksi oma võitudest,
aga las osa su tunnistusest hõlmata ka asju,
millega endiselt tegeled
ja mida alles püüad võita.
Sest siis võivad ka teised võtta vabalt ja avada oma südame sulle.
Mulle ei meeldi kuulata jutlusi, kus räägitakse ainuüksi võitudest.
Mul on hea meel su võidu üle,
aga räägi ka sellest, kuidas selleni jõudsid.
Ja sellest, kaua sul selleks aega läks.
Ja kui palju tagasilööke sel teel kogesid.
Paljude usukuulutajate seas on olnud kõvaks teemaks
Pauluse ihus olnud vai.
"Pauluse ihus oli see vai..."
"No haigus see nüüd küll ei saanud olla!" ja plaa-plaa-plaa.
Mul ausalt öeldes üksõik, mis see oli,
sest vaidlused selle üle viivad meid kõrvale asja põhituumast.
Paulus ütles 2 Korintlastele 12:7-9, et ta ihusse on pandud vai,
mille osas ta on palunud Jumalat 3x, et Too vabastaks ta sellest,
kuid Jumal ei teinud seda.
Küll aga ütles Jumal, et Tema armust on rohkem kui küll,
et kanda Paulus läbi ja kannatada välja ka see vai.
Paulus ütles, et see vai anti talle selleks,
et ta ei arvaks endast üleliia palju
tänu nendele suurtele ilmutustele, mille Jumal oli talle andnud.
Jumal kasutas Paulust võimsalt ja näitas talle fenomenaalseid asju,
nii et ta pidi lisama Paulusele ka teatud nõtrused ehk asjad,
mis Paulusele jaoks olid probleemiks
ja millega ta ei tundunud korralikult toime tulevat.
Lihtsalt selleks, et tuletada Paulusele meelde,
et ta on ka kõigest inimene
ja kõik need suured asjad, mis tema läbi aset leidsid,
olid Jumalast ja mitte temast endast.
Nii et mul on ka omad nõrkused.
Mul on kalduvus olla kannatamatu, nii nagu paljudel juhtidel,
sest me tahame, et asjad saaks aetud ja korralikult aetud
ja seda nii nagu meie tahame ja millal tahame,
ehk sisuliselt 5 min peale seda, kui oleme korralduse andnud.
Ma olen küll selles vallas kõvasti arenenud,
kuid samas on veel ka pikk maa minna
ning suure tõenäosusega
jään ma elu lõpuni maadlema oma kannatamatusega
ja sooviga, et asjad saaks tehtud nii, nagu mina tahan.
Ma ei põlga end sellepärast ega karda seda ka teiega jagada.
See lihtsalt tuletab mulle meelde, et ma vajan Jumalat.
Mina ja Dave räägime tihti sellest, kust oleme tulnud.
Aastas tuleb ikka mitmeid kordi jutuks,
kust me oma teenistusega kord alustasime.
Kui sõitsime minibussiga, millel olid pooltühjad rehvid
ja roostes poritiivad.
Kusagil kõnelemas käies polnud meil raha, et isegi motelli jääda,
nii et peatusime keset ööd mõnes kiirtoidu paiga parklas,
et Dave saaks korra tukastada ja siis tagasi koju sõita.
Vaatasime üks päev vanu pilte, kus olid mina, Dave ja vaid üks mees,
kes moodustas kogu me ülistusmeeskonna.
Ta laulis ja mängis kitarri, klaverit ja trummi kõiki üheaegselt.
Oli see vast alles vaatepilt!
Meie teenistus sai alguse me oma elutoast,
kus 5 aasta jooksul teenisime 25 inimest.
Seejärel alustasime ühe teise kogunemisega veel.
Siis aga läksin kellegi teise heaks tööle,
tehes seda 5 aastat.
Sa ei saa olla juht, kui pole ise õppinud alluma juhile.
Paljud aga ei tea, kuidas alluda ja tahavad ise olla juhid või võimul.
Võib-olla sulle ei meeldi see, kus hetkel oled,
aga ehk on see siiski parim paik, kus olla?
Võib-olla sind pole ülendatud kohta, kus ehk olla tahaksid,
aga kui Jumal tahab sind ülendada, siis seda Ta ka teeb.
Ja kui Ta ei tee seda, siis ole tänulik, et oled seal, kus just oled,
sest järelikult on Jumalal veel sinu kallal tööd teha,
mis hiljem tuleb kasuks.
Seni aga õpi inimestega õigesti ümber käima.
Usun, et alandlik inimene on kiire andestama ja aeglane vihastuma,
oodates rõõmuga Jumala lahendusi.
Ütlen seda veelkord: alandlikud on kiired andestama.
Muide, usun, et andestamatus on uhkuse märk.
"Ai, ai, see oli valus!"
Kui sa ei andesta...
"Jaa, aga sa ei tea, mida nad mulle tegid!"
Pea nüüd hoogu!
Mida sina oled Jumalale teinud?!
"Jaa, aga sa ei tea, kui palju kordi nad on eksinud mu vastu!"
Oota korra.
Kui palju kordi oled sina teinud Jumalale sama asja?
Ja Ta on sulle ikka ja jälle andestanud.
Ta ei palu sul teha midagi, mida Ta sinu jaoks juba teinud poleks.
Matteuse 18:23-35 on lugu mehest, kes oli ülisuurtes võlgades
ja kes läks oma peremehelt andestust ja armu paluma.
Seda saades läks aga sõbra juurde, kes oli talle 20 euri võlgu
ja oleks ta selle võla pärast peaaegu ära kägistanud.
See pole see, milliseks Jumal on meid loonud.
Alandlik inimene läheb välja Jumala armust.
Alandlik inimene andestab tänu Jumala armule,
kuna maadleb isegi kõikvõimalike asjadega.
Ja isegi kui me ei tee teistele täpselt sama nagu meile on tehtud,
siis asja iva on siiski selles, et peame olema kiired andestama,
mõistes, kui palju Jumal meile iga päev andestab.
Jumala andestus, arm, pikameelsus ja kannatlikkus
on kõige imelisemad asjad kogu maailmas.
See on see, mis võimaldab meil elada rõõmus ja rahus.
Tema arm on uus igal hommikul,
mistõttu ära lase päikesel loojuda oma viha üle,
avades seeläbi ukse Saatanale.
"Aga ma tunnen nii!"
Oleme tunnetest juba rääkinud ja teeme seda veelgi,
aga sa ei saa lähtuda oma tunnetest,
vaid pead tegema seda, mida Jumala Sõna ütleb.
"Aga ma tunnen, ma tunnen, ma tunnen!"
Koloslastele 3:13 ütleb:
"Olge sõbralikud ja kannatlikud üksteise suhtes
ja kui kellegi on erimeelsust, kurvastust või nurinat teise vastu,
andke kiiruga üksteisele andeks, nii nagu Jumal on teile andeks andnud."
Usalda oma kättemaks Jumala hoolde.
Kui keegi on sinuga halvasti ümber käinud,
on parim asi neile andestada ja olla siiski sõbralik nende vastu.
Ma ei räägi siin sellest, et peaksid teiste jalamatiks muutuma.
See pole see mõte.
Piibel õhutab meid palvetama oma vaenlaste eest
ja olema head nende vastu, kes meid halvasti kohtlevad.
Võib-olla su töö juures keegi valetas su kohta
ja sai ise seetõttu ülenduse, mis oleks pidanud kuuluma sulle.
Nüüd aga kuuled, et tal on auto katki ja ta peab bussiga tööl käima.
Parim asi, mida teha saad, et lajatada Saatanale kõige täiega,
on pakkuda sellele inimesele igal hommikul küüti.
Te pole just eriti vaimustuses sellest mõttest?!
"Aga ta isegi ei ela minu naabruskonnas
ja ma peaks ta peale võtmiseks teise linna otsa sõitma!"
Alandlikud inimesed on rahutegijad; nad on küpsed.
Matteuse 5:9 ütleb, et õndsad on rahunõudjad
ja neid hüütakse Jumala poegadeks.
Mitte vaid Jumala lasteks, aga lausa poegadeks.
Kui sinust saab rahutegija ja sa oled valmis alanduma,
jättes rahu nimel kõrvale kõik selle, mida sina tahad,
siis see on küpsus.
Aamen?
Mul kulus selleks ikka palju aega, et sellest aru saada.
Vaatame Filiplastele 2:2-5
"Täiustage mu rõõmu sellega,
et elate üksmeeles ja ühise eesmärgi nimel,
üksteist armastades
ja harmooniliselt ning ühel meelel elades ja toimides.
Ärge tehke midagi isekusest lähtuvalt, järgides omaenda mina, isekust
või väärituid tegusid,
mis lähtunud pettusest või tühjast ülbusest,
vaid pidage alandlikkuses üksteist tähtsamaks kui iseennast,
mõeldes teistest paremini kui iseendast."
See ei tähenda seda, et peaksid endast halvasti mõtlema,
aga seda, et peaksid teistest hästi mõtlema.
"Pidagu igaüks meeles mitte vaid iseenda hüvesid ja heaolu,
aga ka teiste omi."
Me peame hoolima üksteisest!
"Las see sama suhtumine, eesmärk ja alandlik hoiak,
mis olid Jeesuses Kristuses, olla ka teie sees.
Las Tema olla teie alandlikkuse eeskuju."
Alandlikud ei arva endast enamat kui nad on
ja on üldse ettevaatlikud oma mõtetes iseenda suhtes.
Roomlastele 12:2-4 räägib oma meelte uuendamisest
ja sellest, et peaksime endast mõtlema nii nagu Jumal meist mõtleb.
Ühtlasi räägitakse seal erinevate inimeste eriandidest
ja nende väljendumisest vastavalt sellele,
kuidas Jumal on neile võimaluse andnud.
Jumal õpetab meile seda kõike ühel või teisel moel.
Sa pead teadma, kes sa oled
ja olema tänulik andide eest, mis sulle Jumala poolt antud.
Sa ei peaks kunagi kadestama kellegi teise ande
ega ka võrdlema end nendega või võistlema nendega.
Jumal ei tööta kunagi kellegi teise elus nii nagu sinu elus!
Seetõttu ongi tegu uhkusega,
kui me pole rahul ainuüksi sellega, mille Jumal on meile andnud.
Ja kui me tunneme, et peame tegema seda sama, mida keegi teine;
olema nii nagu nemad, nägema välja nagu nemad
ja omama seda, mis neil on.
Me ei saa kunagi kogema täit rõõmu,
kui ei saa lahti vajadusest avaldada muljet üksteisele
ja olla lihtsalt need, kes me oleme - alandlikud ja ilusad Jumala ees,
tänades Teda selle eest, mida saame teha
ja usaldades Teda asjade osas, mida ei saa.
Aamen?
"Alanduge Issanda võimsa käsivarre alla!"
Ära arva endast rohkem kui sa oled.
Usun, et alandlikkus on üks imeline asi -
üks maine voorus, mida igatseda.
Üks alandlikkuse "sümptomeid" on Jumala usaldamine.
See on alandlikkuse märk,
kui usaldame Teda ega püüa ise kõike korraldada.
Alandlik inimene on tänulik ka kõigi oma tugevuste eest,
usaldades samas on nõtrused Jumala hoolde.
Sa pead teadma, kes sa oled Kristuses,
nii et sa ei peaks pidevalt tõestama midagi kellelegi.
Sest see on see, mis viib uhkuseni.
Nii et ole see, kes sa oled, ole alandlik ja naudi oma elu.
Pakume sulle 4CD komplekti "Tea, kes sa oled Kristuses".
Lisaks Jumala tundmisele on oluline ka teada,
kes sa oled Kristuses.
Usun, et see sari on sulle õnnistuseks.
Ja kui tead kedagi, kes maadleb ebakindluse ja hirmudega,
ega tea, kes ta tegelikult on,
siis see oleks lausa imeline kingitus talle.
Nii et telli need CD ja saa osa elust,
mille nimel Jeesus suri, et seda sulle anda.
Meie IT-meeskond on pingutanud kõvasti,
et pakkuda sulle imelist veebi kogemust.
See kood ei toimi. - Proovisid ikka kõike? - Kõike.
Proovi sel juhul seda...
Leia meid ülalmainitud kodulehelt
ja saa ka meie FB'i sõbraks, vaadates me teateid ka Twitteris.
Mu abielu on tänu sellele teenistusele oluliselt parem.
Ma lasin oma abikaasa vabaks
ega oota enam, et ta mind õnnelikuks teeks.
Ta on hea mees
ja ma olen tõesti õnnistatud, et ta mu elus on.
Üks me partneritest.
Vaevalt et ta ise teabki, et olen ta vabaks lasknud,
kuid ma olen.
Olen läinud läbi paljudest rasketest aegadest
ja Jumal on mind palju päästnud ja ka õnnistanud.
Joyce'i teenistus pakub mulle igapäevaselt väga palju.
Kuulan teda pidevalt ja tahan anda ka omalt poolt midagi.
Ma ei saa olla paigas, mida tornaado on tabanud,
kuid ma saan annetada, et Joyce'i meeskond saaks aidata
ja samas olen siiski osaline sellest.
Osa sellest kui partner.
Usun, et Jumal tahab, et annaksime midagi ka tagasi.
Me ei saa alahinnata harjumuste jõudu oma eludes.
Meie kujundame harjumusi ja lõpuks nemad meid.
Oma uues raamatus
"Murdes halbu harjumusi ja luues häid"
saad teada, et halbadest lahti saamine käib uute lisamises ühekaupa.
Usun, et Jumala abiga on võimalik saada lahti halbadest harjumustest
ning avastada uus tase oma elus.
Nii et hangi see ingliskeelne raamat Joyce'i kodulehe kaudu.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta!
ja hakka meie partneriks, jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri koostööpartnerite toele.